REGULAMENT PRIVIND

DELEGAREA GESTIUNII SERVICIULUI PUBLIC DE

COMBATERE A VECTORILOR ŞI DĂUNĂTORILOR PRIN TRATAMENTE FITOSANITARE, DERATIZARE, DEZINSECŢIE, DEZINFECŢIE ŞI DELARVIZARE

CAP. I     ACTE NORMATIVE DE REFERINŢĂ

Art. 1 Prezentul Regulament de delegare a gestiunii serviciului public de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare în municipiul Timişoara, denumit în continuare regulament, a fost elaborat având în vedere prevederile Legii serviciilor publice de gospodărie comunală nr. 326/2001, cu modificările şi completările ulterioare, ale H.G. nr. 373/2002 privind organizarea şi funcţionarea A.N.R.S.C, cu modificările ulterioare, ale Ordonanţei Guvernului nr. 87/2001 privind serviciile publice de salubrizare a localităţilor, aprobată şi modificată prin Legea nr. 139/2002, cu modificările şi completările ulterioare, ale Legii nr. 219/1998 privind regimul concesiunilor, ale H.G. nr. 216/1999 pentru aprobarea Normelor metodologice-cadru de aplicare a Legii nr. 219/1998 privind regimul concesiunilor, cu modificările ulterioare, OUG 195 / 2005 privind protecţia mediului.

CAP. II   DISPOZIŢII GENERALE

Art. 2 Prezentul regulament stabileşte cadrul juridic unitar privind etapele şi modalităţile ce trebuie îndeplinite în procedura de delegare a gestiunii serviciului public de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare în municipiul Timişoara.

Art. 3 Delegarea gestiunii serviciului public de dezinsecţie, delarvizare, dezinfecţie şi deratizare în municipiul Timişoara poate fi făcută numai de către operatori atestaţi de Autoritatea Naţională de Reglementare pentru Serviciile Publice de Gospodărie Comunală - A.N.R.S.C. Monitorizarea procesului de delegare a gestiunii serviciilor publice de salubrizare a localităţilor se face de către A.N.R.S.C.

Art. 4 Delegarea  gestiunii serviciului public de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare în municipiul Timişoara, se face în conformitate cu legislaţia în vigoare, în condiţii de transparenţă, imparţialitate şi competitivitate, prin:

· contract de concesiune

· contract parteneriat public privat

CAP. III  DELEGAREA GESTIUNII PRIN CONTRACT DE CONCESIUNE

SECŢIUNEA 1

Proceduri prealabile delegării gestiunii serviciului public de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare în municipiul Timişoara prin contract de concesiune.

Art. 5 (1) Contractul de delegare a gestiunii prin concesiune are ca obiect serviciul public combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare în municipiul Timişoara.

(2) Delegarea serviciului public de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare în municipiul Timişoara, se va face prin licitaţie publică deschisă.

Art. 6 (1) Consiliul Local al municipiului Timişoara, în calitate de concedent, va întocmi şi va păstra doua registre în scopul ţinerii evidenţei documentelor şi informaţiilor cu privire la desfăşurarea procedurilor de delegare a gestiunii serviciului public de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare în municipiul Timişoara şi la derularea contractului de concesiune:

a). Registrul "Candidaturi şi oferte", care va cuprinde date şi informaţii referitoare la derularea procedurilor prealabile încheierii contractului de concesiune; se vor preciza cel puţin datele şi  informaţiile referitoare la studiul de oportunitate, la depunerea candidaturilor şi la oferte;

b). Registrul "Contracte", care va cuprinde date şi informaţii referitoare la încheierea şi derularea contractului de concesiune; se vor preciza datele şi informaţiile referitoare la obiectul   contractului   de   concesiune,   durata   acestuia,   termenele   de   realizare a investiţiilor, obligaţiile de mediu.

(2) Registrele se întocmesc şi se păstrează la sediul Consiliul Local al Municipiului Timişoara. 

Art. 7  Toate   documentele   licitaţiei   publice,   întocmite   pe   parcursul   desfăşurării procedurilor de licitaţie publică, se vor păstra de către Consiliul Local al municipiului Timişoara, într-un dosar al delegării gestiunii serviciului public de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare în municipiul Timişoara având caracter confidenţial.

SECŢIUNEA 2

Iniţierea delegării gestiunii serviciului public de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare în municipiul Timişoara prin concesionare.

Art. 8 Consiliul Local al municipiului Timişoara, în calitate de concedent, poate iniţia procedura de concesionare prin întocmirea studiului de oportunitate, a caietului de sarcini si prin publicarea anunţului privind organizarea licitaţiei în conformitate cu prevederile Legii nr. 219/1998 şi a Hotărârii Guvernului nr. 216/1999, cu modificările ulterioare. 

SECŢIUNEA 3

Anunţul publicitar.

Art. 9 (1) După aprobarea Caietului de Sarcini, Consiliul Local al municipiului Timişoara  va proceda la publicarea anunţului privind organizarea licitaţiei.

(2) În cazul procedurii licitaţiei publice deschise, se va publica în Monitorul Oficial al României, Partea a VI-a, într-un cotidian de difuzare naţională şi într-un cotidian de difuzare locală anunţul licitaţiei publice deschise, care va conţine în mod obligatoriu:

· denumirea şi sediul autorităţii administraţiei publice care organizează licitaţia;

· descrierea serviciului public la care se referă delegarea gestiunii precum şi durata delegării;

· locul de unde poate fi achiziţionat, contra cost, caietul de sarcini şi de unde pot fi obţinute instrucţiunile privind organizarea şi desfăşurarea procedurii de delegare a gestiunii serviciului public de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare în municipiul Timişoara;

· obiectivele pe care şi le propune autoritatea administraţiei publice;

· actele cerute ofertanţilor pentru dovedirea experienţei tehnice şi manageriale în gestionarea unor sisteme similare, a bonităţii şi capacităţii financiare de a răspunde la cerinţele specifice prevăzute în caietul de sarcini, inclusiv cazierul judiciar al persoanei care are calitatea de administrator al operatorului;

· data şi locul de primire a ofertelor;

· durata în care ofertanţii rămân angajaţi prin termenii ofertelor lor; 

· data, ora şi locul de deschidere a ofertelor.

(3) Anunţul privind organizarea licitaţiei se va afişa şi la sediul autorităţii administraţiei publice locale.

SECŢIUNEA 4

Instrucţiuni privind organizarea si desfăşurarea procedurii de delegare a gestiunii serviciului public de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare în municipiul Timişoara prin contract de concesiune.

Art.10 Instrucţiunile privind organizarea şi desfăşurarea procedurii de concesionare a gestiunii serviciului public de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare în municipiul Timişoara, precum şi criteriile de selecţie sunt elaborate si aprobate de către Autoritate Administraţiei Publice Locale şi vor fi puse la dispoziţia celor interesaţi, o dată cu vânzarea caietului de sarcini, la sediul acesteia.

Art. 11 Comisia de evaluare.

Membrii comisiei de evaluare se numesc de către concedent conform art. 16 din Legea nr. 219 / 1998 privind regimul concesiunilor cu modificările şi completările ulterioare.

Reprezentanţii concedentului vor fi specialişti în domeniul prestării serviciilor
publice de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare a localităţilor.

Comisia de evaluare va fi alcătuita dintr-un număr impar de membri, care nu
poate fi mai mic de 5.

Din comisia de evaluare vor face parte:

· reprezentanţi ai concedentului, dintre care cel puţin unul cu pregătire juridică;

· reprezentanţi ai direcţiei generale a finanţelor publice judeţene ;

· un reprezentant al autorităţii de mediu competente. 

· preşedintele comisiei de evaluare este numit de concedent dintre reprezentanţii
acestuia  în comisia de evaluare.

· secretarul comisiei de evaluare este numit de preşedinte dintre membrii
comisiei de evaluare.

La şedinţele comisiei de evaluare preşedintele poate invita pentru consultare
personalităţi recunoscute pentru experienţa şi competenta lor în domeniul activităţilor de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare a localităţii, în calitate de consultanţi.

Reprezentanţii autorităţilor publice centrale sau locale ori  invitaţii care sunt
soţ/soţie,  rude  sau  afini  până la gradul  al  patrulea  inclusiv cu  persoanele fizice
participante la licitaţia publică, cu asociaţii, cu acţionarii care deţin poziţie de control în societăţile comerciale participante la licitaţia publică, precum şi cu administratorii sau cenzorii acestora ori care se găsesc în conflicte de interese nu pot fi membri ai comisiei de evaluare.

Membrii comisiei de evaluare şi invitaţii sunt obligaţi să dea o declaraţie de
compatibilitate, imparţialitate şi confidenţialitate pe propria răspundere, după termenul limită de depunere a ofertelor, care se va păstra la dosarul concesiunii.

În caz de incompatibilitate, preşedintele comisiei de evaluare îl va sesiza de
îndată pe concedent despre existenţa stării de incompatibilitate şi va propune înlocuirea persoanei incompatibile.

Atribuţiile comisiei de evaluare sunt:

· analizarea şi evaluarea candidaturilor;

· selectarea ofertelor, pe baza datelor, informaţiilor şi a documentelor cuprinse în plicul exterior;

· analizarea şi evaluarea ofertelor;

· întocmirea   raportului   de   evaluare   care   cuprinde   descrierea   procedurii   de concesionare şi operaţiunile de evaluare, elementele esenţiale ale ofertelor depuse şi motivele alegerii ofertantului câştigător sau, în cazul în care nu a  fost desemnat câştigător nici un ofertant, cauzele respingerii;

· întocmirea proceselor-verbale prevăzute de lege;

· desemnarea câştigătorului licitaţiei publice.

Comisia de evaluare este legal întrunită numai în prezenţa tuturor membrilor.

Comisia de evaluare adoptă decizii în mod autonom şi numai pe baza criteriilor de selecţie prevăzute în instrucţiunile privind organizarea şi desfăşurarea procedurii de concesionare.

Deciziile comisiei de evaluare se adoptă cu votul majorităţii membrilor.

Membrii comisiei de evaluare au obligaţia de a păstra confidenţialitatea datelor, informaţiilor şi a documentelor cuprinse în candidaturile sau în ofertele analizate.

Art. 12. Depunerea ofertelor 

Ofertele vor fi redactate în limba română.

Ofertele se depun la locul precizat în anunţul publicitar, în două plicuri închise şi sigilate, unul exterior şi altul interior, care vor respecta condiţiile prevăzute la alin. (3) şi în termenul menţionat la alin. (4).

(3) Ofertele trebuie să îndeplinească următoarele condiţii:

· plicul exterior trebuie să conţină documentele prin care se dovedeşte cumpărarea caietului  de sarcini, precum şi documentele enumerate la art. 15 pct. 1;

· fiecare participant poate depune doar o singură ofertă;

· ofertele vor fi înregistrate, în ordinea primirii, într-un registru special denumit
"Candidaturi şi oferte", precizându-se data şi ora;

· ofertele primite şi înregistrate după termenul limită de primire prevăzut în anunţul publicitar vor fi excluse de la licitaţie şi vor fi înapoiate ofertanţilor fără a fi deschise;

· oferta va fi depusă în numărul de exemplare stabilit de autoritatea administraţiei publice locale competentă şi prevăzut în anunţul publicitar. Fiecare exemplar trebuie să fie semnat de către ofertant.

(4) Termenul de primire a ofertelor este între minimum 20 de zile calendaristice si maximum 60 de zile calendaristice de la data publicării anunţului licitaţiei publice.

Art. 13 Oferta trebuie să conţină detaliat toate condiţiile prevăzute în caietul de sarcini şi alte obligaţii pe care ofertantul şi le asumă în cazul în care va câştiga licitaţia, precum şi date tehnice şi financiare referitoare la:

· investiţiile pe care se obligă să le realizeze, în condiţiile prevăzute în caietul de
sarcini;

· perioada preconizata de amortizare a investiţiilor;

· standardele de calitate a bunurilor aduse ca învestiţii;

· standardele  de calitate,  indicatorii  de performanţă (Anexa I) precum şi planurile de conformare a  serviciului  public  de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare în municipiul Timişoara.

· tarifele pe care şi le propune să le practice, cu respectarea condiţiilor prevăzute în Ordonanţa Guvernului nr. 87/2001, aprobată cu modificări prin Legea nr. 139/2002, cu modificările ulterioare;

Oferta se va constitui într-un document unitar care va conţine specificaţiile de mai sus integrate într-un concept propriu care va avea în vedere şi va respecta condiţiile prevăzute de actele normative şi legislaţia în domeniu.

Art. 14 Participanţii la licitaţie vor depune o garanţie de participare la licitaţie.

Garanţia  de  participare  la  licitaţie  va  fi  stabilită  de  către  concedent   prin
instrucţiunile privind organizarea şi desfăşurarea procedurii de concesionare.

Ofertantul va pierde garanţia de participare la licitaţie dacă îşi retrage oferta
înainte de desemnarea câştigătorului.

Garanţia de participare la licitaţie a ofertantului declarat câştigător va fi reţinută de către concedent până în momentul încheierii contractului de concesiune.

Concedentul este obligat să restituie celorlalţi ofertanţi garanţia de participare la licitaţie, în termen de 7 zile de la desemnarea ofertantului câştigător.

Art. 15 Ofertele conţinând plicurile interior şi exterior sigilate vor îndeplini următoarele cerinţe:

· Pe plicul exterior se va indica licitaţia publică pentru care este depusă oferta. Plicul exterior va trebui să conţină pe lângă dovada cumpărării caietului de sarcini şi:

· fişă cu informaţii privind ofertantul şi o declaraţie de participare semnată de
ofertant, fără îngroşări, ştersături sau modificări;

· acte doveditoare privind îndeplinirea condiţiilor de eligibilitate, precum şi garanţia de participare la licitaţie;

· atestarea A.N.R.S.C., clasa I pentru servicii de deratizare, dezinsecţie, dezinfecţie

· Pe plicul interior se înscriu numele sau denumirea ofertantului, precum şi sediul social al acestuia. Acest plic va conţine oferta propriu-zisă.

· Plicurile  sigilate  vor fi  predate comisiei  de evaluare  în  ziua  fixată  pentru deschiderea lor.

Desfăşurarea licitaţiei publice deschise

Art. 16 Pentru desfăşurarea licitaţiei publice deschise este obligatorie participarea a cel puţin 2 ofertanţi.

După deschiderea plicurilor exterioare în şedinţa publică, comisia de evaluare
elimină ofertele care nu conţin toate documentele şi datele prevăzute la art. 15 si la art. 12 alin. (3), precum şi ale celor prevăzute în instrucţiunile privind organizarea şi
desfăşurarea procedurii de delegare a gestiunii serviciilor publice de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare. Pentru  continuarea desfăşurării  procedurii  de  licitaţie  este necesar ca după deschiderea plicurilor exterioare cel puţin două oferte să   întrunească  condiţiile prevăzute la art. 15.

În cazul în care până la expirarea termenului limită de depunere a ofertelor nu se depun cel puţin două oferte, autoritatea administraţiei publice locale competente va
proceda la republicarea anunţului publicitar, iar procedura licitaţiei publice va fi reluată de la etapa depunerii ofertelor.

Dacă nici cea de a doua licitaţie nu a condus la desemnarea unui câştigător, aceasta se va consemna într-un proces verbal care va sta la baza deciziei de recurgere la procedura de negociere directă.

Condiţiile concesionării prin negociere directă nu pot fi inferioare celei mai bune oferte respinse de la licitaţia publică deschisă.

În urma procedurii de negociere directă, concedentul atribuie concesiunea persoanei juridice de drept privat române sau străine pe care o alege.

Concedentul are obligaţia să publice în Monitorul Oficial al româniei , partea a VI-a, într-un cotidian de circulaţie naţională, şi într-unul de circulaţie locală intenţia de a recurge la procedura de negociere directă.

Art. 17 După analizarea conţinutului plicului exterior secretarul comisiei de evaluare va întocmi procesul-verbal, în care se va menţiona rezultatul analizei.

Art. 18 Deschiderea plicurilor interioare se face numai după semnarea procesului-verbal de către toţi membrii comisiei de evaluare şi de către ofertanţi.

Art. 19 După analizarea ofertelor, comisia de evaluare poate cere ofertanţilor, în scris, precizări cu privire la conţinutul ofertei.

Art. 20 Ponderea importanţei criteriilor de selecţie a ofertelor va fi stabilită de către Autoritatea Administraţiei Publice Locale competentă, în funcţie de caracteristicile serviciului public de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare care face obiectul contractului de delegare a gestiunii prin concesiune.

Criteriile de selecţie a ofertelor se stabilesc de către  Autoritatea Administraţiei Publice Locale competentă, prin instrucţiunile privind organizarea şi desfăşurarea procedurii de delegare a gestiunii prin concesiune.

Criteriile de selecţie a ofertelor privesc cantitatea şi calitatea serviciilor prestate utilizatorilor.

Criteriile  de  selecţie  a  ofertelor  au  în   vedere   eficienţa   economică,   suma investiţiilor propuse, tariful prestaţiilor, costul lor de utilizare, valoarea lor tehnică, modul de rezolvare a obligaţiilor privind protecţia mediului şi a problemelor sociale, garanţiile profesionale şi financiare propuse de fiecare ofertant şi termenele de realizare a lucrărilor de învestiţii.
Art. 21 Comisia de evaluare alege oferta pe care o consideră cea mai bună din punct de vedere al satisfacerii criteriilor de selecţie.

În cazul în care există punctaje egale între ofertanţii clasaţi pe primul loc,
departajarea acestora se va face în funcţie de punctajul obţinut pentru criteriul cu
ponderea cea mai mare.

Art. 22 Pe baza evaluării ofertelor comisia de evaluare întocmeşte un raport care cuprinde descrierea procedurii de concesiune şi operaţiunile de evaluare, elementele esenţiale ale ofertelor depuse şi motivele alegerii ofertantului câştigător sau, în cazul în care nu a fost desemnat câştigător nici un ofertant, cauzele respingerii, precum şi procesul-verbal de evaluare a ofertelor.

Procesul-verbal de evaluare a ofertelor este întocmit de către secretarul comisiei de evaluare şi se semnează de către toţi membrii acesteia.

Art. 23 Comisia de evaluare transmite autorităţii administraţiei publice locale raportul, precum şi ofertele prezentate.

Raportul va fi depus la dosarul delegării de gestiune.

În termen de 5 zile calendaristice de la primirea raportului comisiei de evaluare, autoritatea administraţiei publice locale procedează la informarea ofertantului câştigător despre alegerea sa precum  şi  la  anunţarea celorlalţi  ofertanţi  despre respingerea ofertelor lor.

Art. 24 În cazul în care licitaţia publică deschisă nu a condus la desemnarea unui câştigător, se va consemna această situaţie într-un proces-verbal, iar în termen de 30 de zile se va organiza o nouă licitaţie.

Art. 25 În termen de 10 zile calendaristice de la primirea comunicării de respingere a ofertelor, la solicitarea în scris a ofertanţilor respinşi, autoritatea administraţiei publice locale competentă le va transmite acestora o copie a procesului-verbal de evaluare a ofertelor.

Art. 26 În termen de 5 zile calendaristice de la primirea copiei procesului-verbal de evaluare a ofertelor, ofertanţii pot face contestaţii cu privire la modul cum au fost respectate  dispoziţiile  legale  care  reglementează  procedura  concesiunii  prin licitaţie   publică  deschisă, la  sediul  autorităţii administraţiei publice locale competente.

În termen de 10 zile calendaristice de la primirea contestaţiei, autoritatea administraţiei publice locale competentă este obligată să soluţioneze contestaţia şi să comunice răspunsul contestatarului.

Art. 27 Pentru soluţionarea contestaţiilor autoritatea administraţiei publice  locale competentă va numi o comisie formată din 3 membrii, conform HG 216/1999, art. 35.

Art. 28 Comisia de soluţionare a contestaţiilor va analiza toate documentele întocmite de către   comisia   de   evaluare   şi   va   verifica   respectarea   dispoziţiilor   legale   care reglementează procedura delegării de gestiune prin concesiune.

La verificarea documentelor comisia de soluţionare a contestaţiilor va avea în
vedere aspectele contestate de către contestatar cu privire la respectarea dispoziţiilor
legale referitoare la:

· modul de alcătuire a comisiei de evaluare;

· incompatibilitatea membrilor comisiei de evaluare;

· condiţiile de întrunire legală a comisiei de evaluare;

· evaluarea ofertelor în funcţie de criteriile de selecţie prevăzute în instrucţiunile privind organizarea şi desfăşurarea procedurii de concesionare;

· modul de luare a deciziilor în cadrul comisiei de evaluare;

· modul de întocmire a raportului comisiei de evaluare.
Art. 29 (1) În cazul în care contestaţia este fondată, autoritatea administraţiei

 publice locale competentă va revoca decizia de desemnare a ofertantului câştigător şi o va notifica tuturor ofertanţilor.

(2) În situaţia prevăzută la alin. (1) autoritatea administraţiei  publice locale
competentă va decide anularea licitaţiei şi organizarea unei noi licitaţii.

Art. 30 În cazul unui răspuns negativ la contestaţia depusă de către ofertantul respins, acesta se poate adresa instanţei judecătoreşti competente de drept comun în a cărei rază teritorială se află sediul autorităţii administraţiei publice locale competente.

CAP. IV TARIFE


Art. 31 Operatorii serviciului public de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare vor practica tarifele prezentate în oferta declarată câştigătoare în urma licitaţiei publice deschise sau a procedurii de negociere directă şi aprobate de Consiliul Local al Municipiului Timişoara.


Facturarea se va face în baza tarifelor aprobate conform prevederilor legale. 


Structura şi nivelul tarifelor vor fi stabilite cu respectarea cerinţelor impuse de legislaţia în vigoare.

CAP. V CONTRACTUL DE DELEGARE A GESTIUNII PRIN CONCESIUNE

Art. 32 Contractul de delegare a gestiunii serviciului public de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare în municipiul Timişoara se încheie între autoritatea administraţiei publice locale competentă şi concesionarul căruia i se deleagă gestiunea, în condiţiile prevăzute în Contractul-cadru de delegare a gestiunii.

CAP. VI DISPOZIŢII PRIVIND EXERCITAREA DREPTULUI DE CONTROL 

Art. 33 Dreptul de control asupra delegării gestiunii serviciilor publice de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare se efectuează de către instituţiile abilitate de lege, precum  şi  de către A.N.R.S.C.

Controlul delegării gestiunii serviciilor publice de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare va urmări, în special, respectarea prevederilor referitoare la:

· hotărârea de delegare a gestiunii;

· publicitate;

· conţinutul documentaţiei, în mod deosebit al caietului de sarcini;

· componenţa şi modul de lucru a comisiei de evaluare a ofertelor;

· termenele prevăzute de prezentul regulament;

· informarea factorilor interesaţi despre acordarea sau încetarea concesiunii.

Art. 34 Activităţile de monitorizare şi control al modului de respectare a obligaţiilor stabilite în contractele de delegare a gestiunii serviciilor publice de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare se realizează de către A.N.R.S.C, prin compararea continuă a fiecărui indicator de performanţa cu nivelul atins de cel mai performant operator în domeniu, precum şi de autoritatea administraţiei publice locale.

CAP. VII  SANCŢIUNI

Art. 35 Încredinţarea   unui   contract   de  delegare  a  gestiunii   serviciilor  publice   de salubrizare - dezinsecţie, dezinfecţie, deratizare a localităţilor fără licitaţie publică sau unui operator nelicenţiat constituie contravenţie si se sancţionează cu amendă de la 5.000 RON la 10.000 RON conform HG nr. 346 / 2004 art. 40 (1).

Prestarea serviciilor publice de salubrizare - activitatea de deratizare, dezinsecţie si dezinfecţie  a localităţii fără existenta licenţei de operare sau fără contract de delegare a gestiunii constituie contravenţie şi se sancţionează cu amendă de la 5.000 RON la 10.000 RON conform HG nr. 346 / 2004 art. 40 (2).

CAP.VIII. DISPOZIŢII FINALE

Art. 36 Procedurile de licitaţie aflate în curs de derulare la data întrării în vigoare a prezentului regulament îşi păstrează valabilitatea şi vor fi derulate până la finalizare, în condiţiile respectării dispoziţiilor legale în vigoare în momentul începerii desfăşurării lor, în măsura în care clauzele contractului ce urmează a fi încheiat nu contravin prevederilor legale în vigoare.

Art. 37 Contractul de concesiune a serviciului public de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare în municipiul Timişoara valabil încheiat îşi produce efectul potrivit prevederilor contractuale, în condiţiile respectării prevederilor legale în vigoare.

Art. 38 Toţi indicatorii de performanţă cuprinşi în Caietul de sarcini, se vor realiza în baza planurilor de conformare elaborate de ofertant şi care fac parte din ofertă. Planurile de conformare vor face parte integrantă din contractul de delegare a gestiunii combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare în municipiul Timişoara.

ANEXA 

LA REGULAMENTUL SERVICIULUI PUBLIC DE COMBATERE A VECTORILOR ŞI DĂUNĂTORILOR PRIN TRATAMENTE FITOSANITARE, DERATIZARE, DEZINSECŢIE, DEZINFECŢIE ŞI DELARVIZARE
ÎN MUNICIPIUL TIMIŞOARA
	INDICATORI
	TRIMESTRUL
	TOTAL

AN

	
	I
	II
	III
	IV
	

	1. Indicatori generali

1.1 Contractarea serviciilor de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare
	
	
	
	
	

	a) numărul de contracte încheiate, pe categorii de utilizatori, raportat  la numărul de solicitări;
	
	
	
	
	

	numărul de solicitări de îmbunătăţire a parametrilor de calitate ai serviciului de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare, raportat la numărul de      contracte încheiate;
	
	
	
	
	

	1.2.  Măsurarea şi  gestiunea cantităţii serviciilor de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare prestate
	
	
	
	
	

	a) numărul de operaţiuni de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare ca urmare a solicitărilor, raportat la numărul total de solicitări
	
	
	
	
	

	b) numărul anual de sesizări din partea agenţiilor de protecţia mediului;
	
	
	
	
	

	c) numărul anual de sesizări din partea agenţiilor de sănătate publică;
	
	
	
	
	

	d) numărul de reclamaţii privind valorile facturate, pe tipuri de activităţi ;
	
	
	
	
	

	e) valoarea totală a facturilor încasate, raportată la
valoarea totală a facturilor emise
	
	
	
	
	

	f) numărul de contracte reziliate pentru neplata serviciilor prestate, pe categorii de utilizatori si pe tipuri de activităţi
	
	
	
	
	

	1.3.  Calitatea serviciilor de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare prestate
	
	
	
	
	

	a) numărul de reclamaţii privind parametrii de calitate
ai serviciului, pe tipuri de utilizatori şi tipuri de activităţi
	
	
	
	
	

	b) numărul de reclamaţii la care s-a răspuns în termenul legal, din total număr de reclamaţii
	
	
	
	
	

	c) valoarea despăgubirilor plătite de operator pentru 
nerespectarea condiţiilor şi a parametrilor de calitate

stabiliţi în contract, raportată la valoarea facturată, pe categorii de utilizatori şi pe tipuri de activităţi;
	
	
	
	
	

	d) valoarea despăgubirilor plătite de utilizatori pentru 
daune provocate prin nerespectarea condiţiilor şi clauzelor contractuale 
	
	
	
	
	

	2. Indicatori garantaţi
	
	
	
	
	

	2.1.  Indicatori garantaţi prin licenţa de prestare a

serviciului de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare
	
	
	
	
	

	a) numărul de sesizări scrise privind nerespectarea de


către operator a obligaţiilor din licenţă
	
	
	
	
	

	Indicatori generali
	
	
	
	
	

	b) numărul de încălcări ale obligaţiilor operatorului rezultate din analizele şi controalele A.N.R.S.C şi Gărzii de Mediu, modul de soluţionare pentru fiecare caz de încălcare a acestor obligaţii
	
	
	
	
	

	2.2.  Indicatori a căror nerespectare atrage penalităţi contractuale:
	
	
	
	
	

	a) numărul de utilizatori care au primit despăgubiri datorate nerespectării condiţiilor de aplicare de către operator a activităţilor de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare sau dacă s-au îmbolnăvit din cauza nerespectării condiţiilor de prestare a serviciului de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare
	
	
	
	
	

	b) numărul de cereri pentru care s-au acordat reduceri ale valorii   facturilor, din total număr de cereri pentru micşorarea valorii facturilor
	
	
	
	
	

	2.3 Indicatori de calitate exprimaţi prin parametri tehnici realizaţi
	
	
	
	
	

	a) grad de infestare cu  rozătoare înainte de efectuarea lucrărilor de deratizare 

b) grad de infestare cu  rozătoare după efectuarea lucrărilor de deratizare 
	
	
	
	
	

	c) grad de infestare vectori înainte de efectuarea lucrărilor de dezinsecţie 

d) grad de infestare vectori după efectuarea lucrărilor de dezinsecţie 
	
	
	
	
	

	e) grad de infestare dăunători înainte de efectuarea tratamentelor fitosanitare 

f) grad de infestare dăunători după efectuarea tratamentelor fitosanitare 
	
	
	
	
	

	g) prezenţa boli înainte de efectuarea tratamentelor fitosanitare 

h) prezenţa boli după efectuarea tratamentelor fitosanitare 
	
	
	
	
	

	i) grad de infestare agenţi patogeni înainte de efectuarea lucrărilor de dezinfecţie 

j) grad de infestare agenţi patogeni după efectuarea lucrărilor de dezinfecţie 

